
Kio okazis foje en Sidono. 
Humoresko de Henryk Sienkiewicz. 


Abdolonim falis vizaĝe antaŭ Marhabal, 
riĉa komercisto el Sidono, kaj kuŝis etendite 
ĝis tiam, kiam Marhabal demandis, kion ĝi devus 
signifi. Tiam li leviĝis kaj parolis tiel: 

— Sinjoro! 'mia tuta havaĵo estas nur 
ĝardeneto, en kiu mi kulturas rafanetojn, bul- 
bojn kaj rozojn. Sed mi estas juna, laborema 
kaj honesta. Mi scias, ke tio, kion mi diros, 
povas al vi ŝajni freneza, aŭ almenaŭ malre- 
spekta. Tamen, ĉar oni nomas vin en Sidono 
„la Prudenta“, mi esperas, ke vi ne koleriĝos. 
Jen mi ekamis vian filinon, la mirinde belan 
Thalestris, mi estas amata de ŝi reciproke — 
kaj mi vin petegas, ho sao ke vi donu ŝin 
al mi kiel edzinon. 

Marnabal volis en la unua momento ba- 
tegi Abdolonimon per la ebura bastono, kiun 
li tenis en la mano, aŭ alvoki la sklavojn, ke 
ili ĵetu lin malsupren de la ŝtuparo — sed li 
haltiĝis, ĉar efektive |li kutimis fari nenion 
sen pripenso. En Sidono oni nomis lin ne 

nur „la Prudenta“ sed ankaŭ „la Ekzakta“, 
ĉar li volonte diskutis, volonte eldiradis siajn 
pensojn vaste, kaj pruvadis ĉion en maniero 
nerefutebla kaj montranta tute klare: per kiom 
la sana kaj serioza prudento komercista su- 
peras ĉian alian manieron de pensado. Tial 
i silentiĝis. por tiel longa tempo, kia estas 
necesa por la transŝutiĝo de l' sablo en la 
klepsidro, kaj poste li komencis malrapide 
paroli: 

— Abdolonim! Kun mia filino—se efiktive 
la odoro de viaj rozoj narkotis ŝin ĝis plena 
perdo de l' prudento, — mi parolos aparte, 
kaj mi esperas, ke prosperos al mi forigi el 
ŝia kapo la maldecajn pensojn. Koncerne vin, 
mia opinio estas la sekvanta: 

Mi ŝatis vin ĉiam por viaj ĝardenaj kres- 
kaĵoj. La rafanoj, kiujn vi vendas al mi, ne- 
niam estas malbonigitaj, kaj viaj bulboj estas 
ne nur bongustaj, sed ili ruktas ankaŭ tiel 
agrable, ke iafoje la komercistoj en la Borso 
min demandas, ĉe kiu mi ilin aĉetas. Tio signi- 
fas, ke tion, kion vi faras, — vi faras bone. 
Pro tio mi ne koleriĝis, ĉar cetere mi vidis 
neniam, ke la kolero donus iam al iu profiton. 
Sed pripensu vian facilaniman postulon. Vi 
scias, ke mi, Marhabal, apartenas al la sidona 
eminentularo; kvin miaj ŝipoj krozas sur la 
maro inter Fenicio, la insuloj kaj Grekujo; du 
ŝipoj vizitas la bordojn de Sicilio kaj Kartago. 
Mi havas cent-tridek sklavojn, tiun-ĉi palacon 

en Sidono, domon en Tiro kaj du grandajn 
tenejojn de komercaĵoj, ne kalkulante la vitrofa- 
brikon kaj la tinkturejon. Tia estas mia havaĵo, 
kiun poste heredos mia filino, ĉar ŝi estas mia 
sola laŭleĝa infano. Kaj nun mi. demandas 
vin, kion vi enmetas en la negocon? Kion vi 
havas? Kian profiton donas al vi viaj lego- 
moj kaj kiel granda estas efektive la ĝardeno, 
kiun vi kulturas? 

— Mia ĝardeno — respondis Abdolonim— 
ne estas multe pli granda, ho Marhabal, ol la 
ĉambro, en kiu mi staras antaŭ vi! Sed krom tio 
mi! pene azenon kaj koron plenan de amo, 

- Mezgranda azeno valoras kvindek 
Aio feniciajn, tio estas. trifoje malpli ol 
la bastono, kiun mi tenas en la mano, kaj per 
kiu en la unua momento mi volis vin bati, 
kion tamen mi ne faris, egale pro mia de- 
naska modereco, kiel ankaŭ tial, por ĝin ne 
rompi. Koncerne la amon. — la amo estas 
fajro. Kiu havas farunon kaj paton, povas ĉe 
la fajro baki flanojn. Sed diru al mi, ho 
Abdolonim, kie estas via faruno kaj pato? 

Abdolonim mallevis la kapon kaj si- 
lentis. 

Kaj Marhabal, vidante en lia silento la 
triumfon de sia argumentado, ekridetis kon- 
tente kaj parolis plue: 

— Mia filino posedas sufiĉon da vestaĵoj 
kaj juveloj, sed ŝi posedas ĉion-ĉi tial, ĉar ŝia 
patro havis prudentan kapon kaj sciis helpi al si 

en la vivo. Se vi tamen renkontus Thalestris- 
on, nudan, sur unu el tiaj senhomaj rokoj, kiuj 
estas multaj sur nia marbordo, kion vi tiam 
farus? 

Abdolonim ruĝiĝis honte ĝis la oreloj. 

— Ho Marhabal, kiel mi povas tion res- 
pondi?... 

— Mi ne parolas pri tio — interrompis 
malafable la komercisto. Mi volas nur pruvi 
al vi, ke, se vi ŝin renkontus nudan, tiam via 
tuta amo ne sufiĉus por aĉeti al ŝi ne nur kol- 
rubandon kaj kruro-ringojn, sed eĉ antaŭtuketon 
por la femuroj. En via mantelo estas ja truoj, 
tra kiuj oni vidas viajn genuojn, malpurigitajn 
dum la sarkado per tero kaj legomverdaĵo. 
Estas feliĉo, ke mia filino ne loĝas sur dezerta 
roko kaj ne estas nuda, kiel la grekaj diinoj, — 
Sed ekzistas neantaŭvidatoj okazoj. Por ke 
vi komprenu min pli bone, mi donos al vi tian 
ekzemplon: Jen nian urbon kaj landon ekokupis 
la Macedonianoj, kies monarĥo, Aleksandro, 
renversis la Persan regnon kaj la tutan mondon. 
Nian reĝon, Stratonon, forpelis Hefestiono, unu 
el liaj armeestroj, kaj liintencas, kiel oni diras, 
doni al ni alian reganton. Li jam forrabis la 
havaĵojn de kelkaj komercistoj, kiuj antaŭ la 
alveno de la Macedonianoj instigis al rezisto. 
Mi tamen esperas, ke mian havaĵon li ne kon- 
fiskos. Mi estas homo sobra kaj mi scias 
konformiĝi al la realeco. Fenicio estas hodiaŭ 
vorto sen enhavo. Defendu sin Tiro, se ĝi 


havas la deziron por tio. Sidono havas pro- 
prajn interesojn kaj devas pensi pri ili. Mi 
eldiris tian opinion en la Borso kaj mi zorgis, 
ke miaj vortoj atingu Hefestionon. Sed ni 
supozu, ke okazis alie, kaj ke pro malkompreno 
aŭ malvera kulpigo, mia havaĵo estas konfi- 
skita. En tia okazo kion helpus al ni via amo? 
ĉu ĝi sufiĉus por doni al ni rifuĝejon kaj ĉu 
ĝi estus kapabla nin nutri? Kion pli vi povus 
enporti en la kompanion krom la rafanoj kaj 
la amo? Vi diras, ke vi estas juna? — bone! 
Sed ĉu vi sola havas en Sidono tenejon de 
tiu-ĉi komercaĵo? Vi diras, ke vi estas labo- 
rema? — ankaŭ bone. Sed ankaŭ ĉiu sklavo, 
ĉu li volas aŭ ne volas, devas esti laborema. 
Kiom vi estas pli bona ol sklavo? Ĉar vi estas 
honesta? Ho va!... Antaŭ du tagoj vi reportis 
draĥmon, kiun mia subintendanto tropagis al 
vi por la legomoj, ĉar vi pensis, ke per tio vi 
min favorigos. Sed ni supozu, ke vi estas 
honesta — kio do? Kial mi devus pli ŝati ho- 
nestan mizeron ol honestan riĉecon? Homo 
honesta, kaj krom tio riĉa, bonodoras per 
nardo, ĉar li havas la monrimedojn, por unkti 
sin ĉiutage per ĝi; sed via honesteco odoras 
per sterko, kiun vi renversados ĝis la fino de 
via vivo, ĉar vi ne scias fari ion alian. 

— Mi scias ludi sur la citro! ekvokis 
la malfefiĉa Abdolonim. 

— Vi farus pli bone, ne parolante pri 
tio — respondis Marhabal. — Tio povas plaĉi 


~ 


/ 


al mia filino, sed ne al mi. Mi scias, ke ĉe 
la Grekoj, homo, kiu ne ludas la citron, estas 
rigardata kiel krudulo kaj barbaro. Tie estas 
homoj, kiuj faras nenion alian, kaj tamen oni 
ilin honoras, kaj kvankam tio estas malfacile 
kredebla, oni ilin honoras pli ol la ĉarpentistojn, 
kaj eĉ pli ol la komercistojn. Sed la Grekoj 
estas popolo de infanoj, kaj nia Sidono estas 
urbo serioza kaj loĝata de homoj prudentaj. 
Koncerne min, mi opinias, ke homo juna, sana 
kaj forta, kiu anstataŭ labori ludas ian instru- 
menton aŭ skribas versaĵojn — ĉar ankaŭ tiaj 
ekzistas inter la Grekoj — meritas la saman 
malestimon, kiel pasero, kiu ĉirpas sur la 
tegmento, sen ia utilo. Sekve, se vi estus nur 
muzikisto aŭ poeto, mi tuj estus ordoninta, 
ĵeti vin malsupren de la ŝtuparo, ĉar oni ne 
parolas per prudentaj vortoj al malsaĝuloj. 

— Do mi povas havi nenian esperon! — 
ekriis Abdolonim. 

— Esperon, se tiel plaĉas al vi, vi povas 
havi, sed vi ne povas havi kaj vi ne havos 
mian filinon. Vi mem diris ja, ke via peto 
estas freneza, kaj mi pruvis al vi tute nerefu- 
teble, ke ĝi krom tio estas sensenca, kaj eĉ 
malsaĝa; sekve, kion vi tie-ĉi ankoraŭ atendas? 

— Ho Marhabal — diris Abdolonim — mi 
ne volis paroli al vi pri tio, kio ne estas mia 
merito, sed eble vi aŭdis, ke kvankam preskaŭ 
tiel malriĉa, kiel sklavo, mi tamen devenas 
de la malnovaj reĝoj sidonaj kaj ke en la tuta 

Fenicio ekzistas neniu homo, en kiu fluus pli 
nobla sango ol la mia. 

Post tiuj vortoj Marhabal, ree meditinte 
momenton, diris kun sia kutima seriozeco: 

— Mi aŭdis tion kaj — kvankam mi ne 
opinias ĝin tute certa, mi konfesas, ke ĝi 
estas io. Tio klarigas ĝis kelka grado vian 
arogantecon kaj estas samtempe la dua motivo, 
pro kiu mi ne ordonis ĵeti vin malsupren de 
la ŝtuparo. Ekzistas efektive en Sidono multaj 
komercistoj, kiujn blindigus la brilo de via reĝa 
deveno. Sed mi, kvankam mi mem ne apar- 
tenas alla popolamaso kaj estimas la tradicion 
(decaj homoj devas ĝin estimi ĉiam) — en la 
negocoj, kiel mi jam diris al vi, mi estas antaŭ 
ĉio realisto. Do mi diros al vi, ke, se vi de- 
venus el familio de ĝardenistoj, kaj fariĝus 
reĝo, mi donus al vi sen ia ŝanceliĝo mian 
filinon, ĉar, unue: vi povus fari min kortege 
liveranto, pri kio mi klopodis vane ankoraŭ 
dum la reĝado de Stratono, kaj due: mi devus 
konfesi, ke tiu, kiu sciis interŝanĝi pioĉon je 
sceptro, havas kapon, por negocoj eĉ pli taŭgan 
ol la mia. Sed se vi, deveninte el familio de 
teĝoj, vivas en la sama mizero kiel via patro, 
kaj estas nur ĝardenisto, kion mi devas pensi 
pri tio? Jen, ke inter viaj antaŭuloj estis tutaj 
generacioj da malkapabluloj kaj ke vi estas 
ankaŭ malkapablulo, se vin kontentigas via 


“sorto. Pro ĉiuj-ĉi kaŭzoj, mi ripetas al vi 


ankoraŭ unu fojon, ke mi ne donos al vi mian 

filinon — kaj krom tio, mi vin avertas, ke vi 
ne montriĝu plu en mia domo, eble nur, se el 
dankemo por la instruo, kiun mi al vi donis, 
vi oferos al mi almenaŭ dekprocentan rabaton 
ĉe l' liverado de la rafanoj kaj bulboj. 

Aŭdinte tion, Abdolonim disŝiris sian, 
jam truhavan mantelon kaj certe li estus ŝu- 
tinta sur sian kapon polvon kaj cindron, se lin 
ne malhelpus la cirkonstanco, ke en la domo 
de la respektata komercisto sidona estis sur la 
planko nek polvo, nek cindro. 


LI 
x x 


Sed kiam en Sidono eliris la luno kaj la 
hundoj dormiĝis, la rozkolora Thalestris aperis 
subite en alivestiĝo de juna eŭnuĥo antaŭ Abdo- 
lonim, kiu ploris en sia ĝardeneto, ludante sur 
la citro — kaj, interpreminte siajn manojn, ŝi 
ekvokis: 

— Ho, Abdolonim! — ĉio estas perdita, 
la tuta espero estas perdita! 

— Perdita! — ekĝemis la junulo. 

Kaj eliginte konvene malĝojan sonon el 
la kordoj de sia citro, li metis gin flanken, kaj 
anstataŭ tio li kaptis en la brakojn la knabinon 
kaj komencis kisi ŝiajn per „henna“ kolorigitajn 
palpebrojn. 

Kaj kiam la dolĉeco de l' kareso iom 
trankviligis iliajn dolorantajn korojn li de- 
mandis: 

— Ĉu vi parolis kun la patro, ho Tha- 
lestris, kaj ĉu lia kolero ne falis sur vian karan 
kapon? 

— La patro ne koleris, — rediris ŝi—sed 
li kuŝigis min sur siajn genuojn kaj vipis ĝis 
apero de sango per la trunketoj de viaj rozoj, 
por ke mi eksciu, ke viaj donacoj enhavas ne 
ĝojon por mi, sed doloronl!... 

—Ho dioj! — ekkriis Abdolonim kun 
malespero kaj samtempe kun fervoro — per- 
mesu al mi kisi viajn vundojn! 

Sed la virgulino mallevis la okulojn: 

— Ne, Abdolonim, tion mi ne povas 
permesi... 

Sekvis momento de silenteco, nur la naj- 
tingaloj sidonaj, kaŝitaj en la cipresoj, superŝu- 
tadis kvazaŭ per hajlo da perloj la ĝardenon 
kaj ambaŭ geamantojn. 

— Abdolonim..., murmuretis la junulino. 

— Mi vin aŭskultas, ho lilio de Libano. 

— Jen mi subaĉetis la gardistojn kaj eliris 
sekrete el la domo, por diri al vi, ke sen vi la 
morto estos por mi pli tolerebla ol la vivo. 

— Do ni mortu kune, ho Thalestris. 

— Ni venenu nin, ho Abdolonim. 

— Mi havas en la kelo flanojn prepari- 
tajn el cikuto kaj mielo por la ratoj, kiuj de- 
truadis la fruktojn de mia laboro. Ni manĝu 
ilin kaj ni malsupreniru kune en la landon de 
la ombroj. 

— Fariĝu tiel — rediris Thalestris. 

Do Abdolonim leviĝis, por iri kaj alporti 
la mortigajn flanojn, sed la virgulino metis sian 
manon sur lian ŝultron. 

— La vespera ĉielruĝo estingiĝis antaii 
nelonge — ŝi diris — ĝis la tagiĝo estas anko- 
raŭ malproksime, kaj la nokto estas tiel bon- 
odora kaj mirinde bela. Baldaŭ la eterna mal- 
helo kovros niajn okulojn, do ni rigardu an- 
koraŭ la ĉiellumojn, kiuj flagretas super ni. 

Kaj ŝi metis sian kapon sur lian brakon; 
poste, turninte siajn pupilojn al la luno, ŝi 
komencis alparoli ĝin per voĉo mallaŭta kaj 
malgaja: 

— Tanit, Tanit, ho vi pala kaj ĉasta diino, 
kiu naĝas nun kiel ŝipeto arĝenta super la 
sonĝanta Sidono, kial vi lumas al ni la lastan 
fojon? 

Kaj Abdolonim: 

— Vi, kiu ĉiumonate mortas kaj revivi- 
ĝas, dormigu nin, kaj poste veku nin por nova 
vivo. 

— Aŭ ĉirkaŭigu nin per la arĝenta reto 
de viaj radioj kaj altiru nin kune al vi... 

— Aŭ aliformigu nian amon en vian pro- 
pran brilon, por ke ĝi ne mortu kune kun ni, ĉar 
nine bedaŭras la vivon sed la amon... 

-— Ho Tanit! 

— Ho Tanit! 

Sekvis ree silento, nur la cipresojn tre- 
migadis la naitingalaj kantoj. 

Thalestris sidis kelkan tempon senmove, 
kun kapo malantaŭen klinita kaj kun malfermita 
buŝo, kvazaŭ donante ĝin al la luno, sed subite 
ŝi ektremis kaj vekiĝis kvazaŭ el sonĝo. 

— Kie mi estas — demandis ŝi. 

— Ĉe mia koro — respondis la junulo. 

— Ni devas ja morti, Abdolonim? 

— Tiel estas, ho mia belulino. 

— Ĉu vi min amas? 

Abdolonim altiris ŝin al si, sorbis ŝian 
buŝon per sia buŝo kaj ili restis tiel, ĝis kiam 
la spiro mankis al ili. 

Poste ekmurmuretis ree la voĉo de Tha- 
lestris, simile al murmuretanta rivereto: 

— Abdolonim, la morto solvas ja ĉion 
kaj ma an de ĉio?... 

— Gi liberigas... — konfirmis la junulo. 

Kaj ŝi parolis plue: 

— Do, se la morto ĉion solvas kaj de ĉio 
liberigas, sekve... sekve kio, ho Abdolonim?... 
— Kion vi volas diri, karulino mia? 

Thalestris kovris la okulojn per la man- 
plato tiel blanka, kiel floro jasmena. 

— Ah! ne pensu nur ion malbonan!... 

Tiam li ekrigardis ŝin kaj kvankam ili 
baldaŭ devis morti, tamen li videble ekzorgis 
pri ŝia sano, ĉar li diris: 

— La roso falas... é 

— La roso falas—ripetis, kiel eho, Tha- 
lestris. 

— Kaj la malvarmo de l' nokto komencas 
jam forte sentiĝi. Ĉu vi vidas, ho amatino, la 
tendon, kiun ŝirmas kvazaŭ per mantelo la 
hederoj kaj plektokreskaĵoj. Venu, ho belulino 
mia! venu, ho amikino mia! Tie la frostotremo 
ne penetros vian karan korpon kaj ni mortados 
pli Sirmite. 

Do ŝi, obeema al la vortoj de |’ amato, 
leviĝis kaj apogita sur lia brako, komencis iri 
al la tendo, ripetante per ia stranga, dormema, 
duone al kanto simila voĉo! 

— La ro-so fa-las, la ro-so fa-las... 

Kaj ilis malaperis sub la mantelo de la 
hederoj. La najtingaloj silentiĝis. Anstataŭ tio 
la fidela azeneto, per kiu Abdolonim disveturig- 
is kutime la legomojn en Sidono, komencis, 
nesciate kial, aŭdiĝi tra la nokto kun sia terura, 
al rido simila blekado: 

* — Hi-haŭ, hi-haŭ! hi-hat! 
“ LZ 

La luno, kiu iel ne rimarkis, kien ili for- 
iĝis, serĉis ilin longe en la ĝardeneto. Ĝi ram- 
pis sur la piedvojetoj, foriris de la piedvojetoj, 
lumigis la florbedetojn, rigardis en la sulkojn 
inter la bedoj kun rafanoj kaj bulboj, arĝentu- 
mis la flankojn de l’ tendo, kaj volis eĉ rigardi 
internen, sed ne povante penetri tra la densaĵo 
de la hederoj. kaj plektokreskaĵoj, ĝi ekenuis 
fine pro la vana serĉado kaj fornaĝis en la 
direkto de Tiro al la maro. 

Kaj ili, inter la faskoj de bonodora safrano, 
prepariĝadis por la komuna morto — kaj pre- 
pariĝadis ĝis tiam, kiam vekis ilin la tondre 
laŭtaj ekkrioj, kiuj aŭdiĝis subite antaŭ la por- 
dego de l' ĝardeneto. 

Tiam ili elkuris el la tendo — kaj la te- 
ruro kaj kune la mirego ĉirkaŭprenis ilin ĉe l' 
vidaĵo, kiu prezentis sin al iliaj okuloj. 

Jen la ruĝa brilo de torĉoj heligis la stra- 
ton, la kradojn de |’ ĝardeneto, la palmojn kaj 
cipresojn, kaj antaŭ la pordego svarmis kaj 
balanciĝis amaso da homoj. 

La 'patro ordonis min serĉi! — ekkriis 
ektimigite Thalestris. 

— Rifuĝu en la tendon — ekvokis Abdo- 
lonim. 

Kaj, kaptinte la fosilon, kiun li havis pro- 
ksime, li starigis, preta al defendo de la virgulino. 

Dume parto de la popolamaso plenigis la 
ĝardeneton, sed haltis en ia- distanco, kvazaŭ 
timigite ĉe l' vido de la minaca pozo de l' ju- 
nulo — kaj nur dek homoj, ornamitaj per mitroj 
kaj solenaj, feniciaj longaj surtutoj, elŝoviĝis 
antaŭen. La mirigita Abdolonim rekonis en 
ili la dek plej eminentajn sidonajn junulojn. 

Kaj ili, proksimiĝinte al li, falis vizaĝe kaj 
kuŝis momenton senmove, poste ili leviĝis kaj 
unu el ili, tenante sur la brako purpuran man- 
telon, tiel komencis paroli: 

— Ni vin salutas, ho Abdolonim Unua, po- 

steulo de reĝa sango, reganto de Sidono kaj 
Libano, kaj de ni ĉiuj estro kaj reĝo! 

Nun ili ree ekgenuis, kaj laŭ ilia ekzemplo 
la popolamaso, kiu staris iom pli malproksime, 
ankaŭ genufleksis, ripetante: 

— Ni vin salutas, ni vin salutas, ho 
Abdolonim I-a. 

Abdolonim rigardis dum kelka tempo per 
la konsternitaj okuloj jen iliajn vizaĝojn, jen 
iliajn mitrojn, jen la flamantajn torĉojn, ĝis fine, 
rekonsciiĝinte iom, li ekpensis, ke certe la 
sidonaj riĉaj sinjoridoj, iom malsobriĝinte dum 
ia festeno, decidiĝis fari al si ludilon el mize- 
rulo, do li demandis maldolĉe kaj kolere: 

— Kion vi serĉas kaj kion vi volas, ho 
altranguloj, en mia ĝardeno? 

— Sinjoro — respondis tiu, kiu parolis 
antaŭe: 

— Aleksandro, monarĥo de 1!’ mondo, 
ordonis al Hefestiono, post forpelo de Stratono, 
nominaci novan reĝon en Sidono. Sed, ĉar laŭ 
la antikvaj leĝoj sidonaj, nur tiu povas regi 
super ni, en kies vejnoj fluas la sango de mal- 
novaj regnestroj, tial, estante en la tendaro ĉe 
Hefestiono, ni ekmontris vin, ĉar tiel same via 
deveno, kiel ankaŭ via modesteco kaj viaj 
grandaj virtoj faras vin inda de la sidona 
sceptro kaj trono. 

Sed Abdolonim, ne kredante = la 
vortojn de I’ parolanto, respondis: 

Mia deveno estas efektive reĝa, tial vi 

AELA 


agas malbone kaj facilanime, se vi venis moki 
mizerulon, kiu, tion vi sciu, havas morton en 
la koro kaj fosilon en la mano. 


Tiam la delegito etendis al li la purpuran 
mantelon kaj diris kun granda seriozeco: 


— Abdolonim, veku en via animo sentojn 
indajn de reĝo; forlasu la dubon kaj forĵetu 
vian malpuran mantelon. Lavu, ho sinjoro, la 
manojn kaj la vizaĝon, purigante ilin de la tera 
polvo-—kaj vestu vin en la mantelon, kiun mi 
al vi alportas en la nomo de Aleksandro kaj 
de la tuta popolo sidona. Kaj kiam vi sidiĝos 
sur la sidonan tronon, kiel estro de l' vivo kaj 
de l' morto de ĉiuj regnanoj, ekmemoru tiam 
iafoje vian antaŭan staton, ne permesu al la 
fiereco vin ekregi kaj konservu ĉiujn virtojn, 
kiuj vin hodiaŭ levis sur la tronon. “) Vivu al 
ni kaj regu, ho pupilo de Baal — kaj la morgaŭa 
suno ekbrilu al vi jam ne en tiu-ĉi malriĉa 
ĝardeno, sed en via reĝa palaco. 

— Vivu al ni, ho pupilo de Baal — ko- 
mencis krii la voĉoj el la popolamaso. 

— Altkreska cedro libana! 

— Kapro-kornulo grandanima! 

— Ŝafoviro, kondukanto de l' ŝafaro! 


*) La supra alparolo estas preskati ekzakta tra- 
duko el Quint-Curtius, kiu en la verko „De rebus gestis 
Alexandri magni“/ tiamaniere priskribas la alvokon de 
juna kaj malriĉa ĝardenisto Abdolonim sur la sidonan 
tronon. 


17 


— Vivu kaj regu! 
— Regu, puno kaj rekompencu! 


* 
= 7 


Abdolonim devis ekkredi. 


Tamen li ne ekiris tuj al la kastelo, sed 
sciigis, ke antaŭe li deziras preĝi iom al la 
hejmaj dioj, kies zorgo montriĝis tiel potenca, 
kaj interparoli en mallaŭteco kaj soleco kun 
sia propra konscienco. Sed kiam la strato kaj 
la ĝardenaj vojetoj malpleniĝis, li prokrastis 
por pli malfrua tempo la interparoladon kun la 
dioj kaj la konscienco, kaj anstataŭ tio, ĉirkaŭ- 
preninte la buŝon per la manplatoj, li ekvokis 
dufoje per mallaŭtigita voĉo: 

— Thalestris! Thalestris! 

La junulino elkuris el la tendo. 

—- Jen mi estas, sinjoro! 

— Ĉu vi aŭdis? 

:— Mi aŭdis, kaj... mi falas vizaĝe antaŭ 
mia reĝo. 

Sed li haltigis ŝin kaj diris: 

— Ho Thalestris! ni jam ne bezonas la 
flanojn kun cikuto. 

— Vi, sinjoro — rediris ŝi — vi jam ne 
devas morti, ĉar la sortoj de Sidono estas me- 
titaj en viajn manojn; se vi tamen ankaŭ al mi 
ne permesos morti, kio fariĝos nun kun mi 
malfeliĉa? 

Kaj Abdolonim ĉirkaŭprenis ŝin kaj ko- 

mencis paroli kun granda dolĉeco, sed jam 
ankaŭ kun reĝa seriozeco: 

— Aŭskultu, Thalestris La komercista 
prudento de via patro montriĝis blinda kaj 
malsaĝa, sed via amo estis saĝa kaj vidis tra 
la vualo de l' antaŭdestino. Sekve, antaŭ ol 
vi ripetos al via patro tiujn-ĉi miajn vortojn 
kaj antaŭ ol vi diros al li, ke la reĝo de Sidono 
al li pardonas, sciu pri tio, ke vi estas la reĝino 
de |’ reĝo. 

Aŭdinte tion, la virgulino kliniĝis kiel ek- 
tranĉita floro sur la brakojn de l' amato, ĉar 
ŝia sentema koro, ne povante elteni la troaĵon 
de l' feliĉeco, ĉesis tute bati por momento. 

Do Abdolonim enportis ŝin refoje en la 
tendon, por apliki tie ĉiajn sentemajn penojn, kiuj 
povus redoni al ŝi la konscion. 


x 


% * 

= Marhabal, kiu, kiel homo prudenta kaj 
zorgema pri sia sano, kutime iris dormi frue, 
nenion sciis pri tio, kio okazis dum la nokto 
en Sidono. Sed kiam la famoportanta Ossa, 
ĉirkaŭirante de post la tagiĝo la tutan urbon, 
ekfrapis kun la novaĵo ankaŭ al la pordo de 
lia palaco, li konsterniĝis tiele pro miro kaj 
teruro, ke li sidiĝis sur la tero, ĉirkaŭprenis 
per la manplatoj la grandajn fingrojn de siaj 
piedoj kaj restis en tiu-ĉi pozo dum tiom da 
tempo, kiom estas necesa por trakalkuli kvin- 
cent sakojn kun lano. „ 


Kaj kiam li fine rekonsciiĝis, li faris al si 
antaŭ ĉio la demandon: 

— Kio estos nun? 

Kaj ĉar li havis la kutimon pripensi ĉiun 
situacion profunde — kaj klare ĝin prezenti al 
si, sekve, rekonsciiĝinte tute, li komencis tiel 
argumenti: 

— Abdolonim venĝos je mi, ĉar mi nomis 
lin malliberulo kaj ordonis al li iri for el mia 
domo. Sekve li kondamnos min al morto, 
forrabos mian havaĵon, kaj se li malgraŭ sia 
nova altrangeco ne forgesis pri Thalestris, li 
prenos ŝin kiel sklavinon en sian palacon. 
Vane mi iluziiĝus, ke li ĉion-ĉi ne faros, ĉar li 
fariĝis reĝo kaj tion fari povas. Ĝi estas afero 
terura, sed neevitebla. La vivo sen havaĵo 
estas certe pli malbona ol la morto, kaj se venas 
tiaj tempoj, en kiuj per la ulno de sana pru- 
dento oni ne povas mezuri la okazojn nek 
homojn, mi estas jam superflua en la mondo. 
Ĉar kiele mi povis antaŭvidi, ke gardenisto 
fariĝos reĝo. Neniel. Tiajn aferojn povas esperi 
nur tiu, kies prudento ne estas tute sana. 
Ĉio-ĉi estas vera, kiel ankaŭ tio, ke ĉiu homo 
devas morti. Kaj tamen mi timas la morton 
kaj timas ĝin tre. Se estus alie, mi ne sentus 
tiujn formikojn, kiuj marŝas sur mia dorso, kaj 
mi ne aŭdus la surdajn resonojn en miaj in- 
ternaĵoj. Sed ĉu ekzistas ia konsilo kontraŭ 
tio? Ne. Tamen estas diversaj specoj de morto. 
Certe estas pli honore esti fritita en oleo, ol 

esti krucofiksita, ĉar la mezurilo da oleo kostas 
kvin draĥmojn feniciajn, kaj la krucon oni povas 
prepari el du malnovaj traboj. Sed la morto 
sur kruco estas pli facila, pro kio mi preferus 
esti krucofiksita ol fritita. Fatale fariĝis, ke 
mi parolis al Abdolonim ion pri la pato. Kiu 
tamen povis diveni, ke la hieraŭo estos tiel 
nesimila al la hodiaŭo. Hieraŭ mi preskaŭ 
ordonis malsuprenĵeti Abdolonimon de la ŝtu- 
paro, por tio ke li volis edzinigi mian filinon, 
kaj hodiaŭ restas al mi nur peti la diojn, ke 
li kiel eble plej baldaŭ forprenu ŝin kiel skla- 
vinon, ĉar eble ŝi trovus okazon propeti pri 
mi. Ĉiuokaze mi devas nun iri al ŝi, por 
adiaŭdiri al ŝi kaj instrui ŝin, kion ŝi devas 
diri al la reĝo. Laŭvere, mi vipis ŝin hieraŭ 
per la rozotrunketoj sufiĉe sentige, sed, se ŝi 
heredis de mi eĉ iom da prudento, ŝi davas 
ja kompreni, ke la patro, kiu estas nekon- 
tenta pro la elekto de sia filino, havas la 
rajton kaj devon montri tion al ŝi iamaniere. 
Tiel estas! Mi ne volas iluziiĝi, sed mia tuta 
espero estas nun en Thalestris kaj mi devas 
kiel eble plej baldaŭ interparoli kun ŝi. 

Parolante tiamaniere al la propra ĉagre- 
niĝanta animo, li iris en la ĉambron de la 
virgulino, kiu post la impresoj de la pasinta 
nokto dormis tiel forte, ke li apenaŭ povis ŝin 
veki. 

— Thalestris, mia infano —li diris sole- 
ne — malfermu la okulojn kaj orelojn, ĉar via 

malfeliĉa patro, kiu atendas la morton, venas 
adiaŭi vin kaj doni al vi la lastan benon. 

Poste li rakontis al ŝi la grandan novaĵon 
de la nokto kaj ĉion, pri kio li pensis antaŭe. 
Sed ŝi aŭskultis lin malatente, streĉiĝante 
ĝuame kaj maldiligente, kaj fine, tute vekiĝinte, 
ŝi kaŝis subite sian helan vizaĝon en la kusen- 
on kaj ekridegis tiel bonsone, kvazaŭ iu estus 
disŝutinta vitroperlojn sur la marmoran plankon. 

— Degenerinta filino! — ekkriis indigne 
Marhabal. — Vi ridas, kiam via malfeliĉa patro, 
kiu atendas la morton, venas por adiaŭdiri 
al vi... 

Sed li ne estis ankoraŭ fininta, kiam 
Thalestris leviĝis el la purpura litaĵo tiel rapide, 
kiel birdo ekflugas el inter la floroj, kaj, ĉirkaŭ- 
preninte la kolon de l' patro, tute roza, al la 
ruĝiĝanta aŭroro simila, ŝi komencis paroli 
per unu spiro: 

— Patro, la reĝo pardonis al vi hieraŭ, 
kajalmi li diris, ke mi estas la reĝino de 
la reĝo! 

Marhabal fariĝis ŝtona statuo — kaj apenaŭ 
post longa momento li diris: 

— Revenu en la liton, Thalestris, ĉar 
miaj piedoj tiel malfortiĝis, ke mi devas sidiĝi. 

Tiam Thalestris saltis ree en la litaĵon, 
kaj li sidiĝis apud ŝi, forpenis sian ĉapeton, 
ŝovis dufoje la manon sur sia razita kapo kaj 
demandis: 

— Do vi vidis la reĝon? 

— Mi vidis. 

— Kiam? 

— Hodiaŭ nokte. 

— Li estis ĉe vi? 

La virgulino kaŝis ree la vizaĝon en la 
kusenon. 

— Ne, mi estis ĉe li! 

Nova silento. 

— Antaŭ la elekto, aŭ post la elekto?— 
demandis per ŝanĝita voĉo Marhabal. 

— Antaŭ la elekto kaj post la elekto. 

— Uf... 


— Thalestris! 

— Mi aŭskultas, patro... 

— Kaj vi... kaj vi diras, ke la monarĥo 
estis tiel favora por vi... 

— Ho! kaj kiel ankoraŭ! 

— Ne kaŝu la vizaĝon en la kusenojn... 
Ĉu li estis favora antaŭ la elekto, aŭ post la 
elekto? 

— Antaŭ la elekto kaj post la elekto. 

— Uf 


Thalestris ĉesis kaŝi la vizaĝon en la ku- 
senojn, ĉar ŝi rimarkis, ke la vizaĝo de l' patro 
heliĝas ĉiam pli dum la interparolado kaj fariĝas 
tute gaja. 

Kaj efektive Marhabal ekridetis fine ne 
nur gaje sed ŝerceme. Li minacis al la filino 
per la fingro, kaptis delikate ŝian orelon kaj, 
kliniĝinte al ŝi, li demandis: 

— Kaj kiel vi pensas? Kiu estos via 
kortega liveranto?... 

Esperantigis 
Antoni Grabowski. 

